PolyAgent/wiki_georgian_en_parallel_20231101 huggingface dataset:
მიხეილ დარასელია

მიხეილ დარასელია
მიხეილ კონსტანტინეს ძე დარასელია (დ. 28 ივნისი, 1902, დაბა ზუგდიდი — გ. 22 თებერვალი, 1997, თბილისი) — ქართველი აგრონომ-ნიადაგთმცოდნე. სოფლის მეურნეობის მეცნიერებათა დოქტორი (1946), პროფესორი (1947). საქართველოს მეცნიერებათა აკადემიის წევრ-კორესპონდენტი (1955), საქართველოს მეცნიერებათა დამსახურებული მოღვაწე (1961).
ბიოგრაფია
1928 წელს დაამთავრა თბილისის პოლიტექნიკური ინსტიტუტის სასოფლო-სამეურნეო ფაკულტეტი. 1928–29 წლებში მუშაობდა ოზურგეთის საცდელ სადგურში ნაკვეთების გეოგრაფიული ქსლის გამგედ. 1930 წლიდან ჩაის მეურნეობის საკავშირო ინსტიტუტის ნიადაგთმცოდნეობის განყოფილების გამგეა. 1974 წლიდან საქართველოს მეცნიერებათა აკადემიის სოფლის მეურნეობის მეცნიერებათა პრობლემების განყოფილების აკადემიკოს-მდივანია. დამუშავებული აქვს ნიადაგების ეროზიის საწინააღმდეგო ღონისძიებები და ჩამორეცხილი ნიადაგების ნაყოფიერების აღდგენის საკითხები; შეისწავლა საქართველოს ეწერი და წითელმიწა ნიადაგები და მათი გამოყენება სუბტროპიკული კულტურებისათვის. დარასელია ნიადაგთმცოდნეთა საკავშირო საზოგადოების წევრი იყო.
სსრკ VII–VIII მოწვევის უმაღლესი საბჭოს დეპუტატი. სსრკ სახელმწიფო პრემიის ლაურეატი (1951).
ლიტერატურა
საქართველოს მეცნიერებათა ეროვნული აკადემიის წევრ-კორესპონდენტები
ქართველი ნიადაგთმცოდნეები
მიხეილ
წოდორეთი

წოდორეთი — სოფელი საქართველოში, მცხეთის მუნიციპალიტეტში, ლისის ქედზე, მდინარე წოდორეთისწყლის (დიღმისწყლის მარჯვენა შენაკადი) ნაპირას, ზღვის დონიდან 900 მ სიმაღლეზე. თბილისიდან 7 კილომეტრში.
გეოგრაფია
წოდორეთი კლიმატური კურორტია. ზამთარი რბილია, მცირეთოვლიანი, ზაფხული — თბილი, მშრალი. ნალექები 660 მმ წელიწადში. მცენარეულობიდან ჭარბობს ფოთლოვანი ტყე და ბუჩქები.
დასახლებიდან დასავლეთით, დაახლოებით ერთი კილომეტრის დაშორებით, მდებარეობს წოდორეთის ტბა, რომელიც თითქმის დამშრალია.
ისტორია
პირველად წოდორეთი 1625 წელს იხსენიება. ეს არის პერიოდი, როცა აღმოსავლეთ საქართველოში (ქართლ-კახეთი) სპარსეთი ბატონობდა, ქართველი ხალხი კი თავისუფლებისთვის იბრძოდა. წოდორეთი იხსენიება მაშინ, როდესაც სპარსელებმა თბილისი ააოხრეს და გაძარცვეს. ისტორიკოსის ცნობით თბილისიდან მიმავალ სპარსელებს გიორგი სააკაძე სოფელ წოდორეთთან დაწევია და მტრის ლაშქარი გაუნადგურებია.
დემოგრაფია
2014 წლის აღწერის მონაცემებით სოფელში ცხოვრობს 323 ადამიანი.
სქოლიო
მცხეთის მუნიციპალიტეტის სოფლები
ფართოწყარი

ფართოწყარი, ფართოწყალი — მტკნარი ტბა საქართველოში, ხობის მუნიციპალიტეტში, ქალაქ ფოთის ჩრდილოეთით მდინარე რიონის შესართავთან, ზღვის დონიდან –0,3 მ სიმაღლეზე. ტბის სარკის ფართობია 0,21 კმ², აუზის ფართობი 1,17 კმ², მაქსიმალური სიღრმე 3,5 მ, საშუალო სიღრმე 2,1 მ, წყლის მოცულობა 4,41 მილიონი მ³.
სქოლიო
სამეგრელო-ზემო სვანეთის მხარის ტბები
მადაგასკარი 2

მადაგასკარი 2
„მადაგასკარი 2“ — 2013 წლის ამერიკული კომპიუტერული ანიმაციური სათავგადასავლო კომედიური ფილმი, რომელიც აწარმოა DreamWorks Animation, ხოლო დისტრიბუცია გაუწია Paramount Pictures-მა. იგი არის ანიმაციური ფილმების სერიის „მადაგასკარი“ რიგით მეორე ფილმი და 2010 წლის ფილმის „მადაგასკარი“ პირდაპირი გაგრძელება. რეჟისორი — ერიკ დარნელი და ტომ მაკგრატი, რომელიც პირველი ფილმის თანარეჟისორიც იყო. სცენარის ავტორი — ეტან კოენი, ერიკ დარნელი და ტომ მაკგრატი. ბენ სტილერი, კრის როკი, დევიდ შვიმერი, ჯადა პინკეტ სმიტი და საშა ბარონ კოენი, რომლებიც წინა ფილმშიც მონაწილეობდნენ, კვლავ გაიმეორეს საკუთარი როლები; მათ შეემატნენ ახალი მსახიობები: ბერნი მაკი, შერი მწყემსი და ალეკ ბოლდუინი.
საერთო განილვების საიტ Rotten Tomatoes-ზე მისი საერთო რეიტინგი 64% შეადგენს.
2012 წელს გამოვიდა ფილმის გაგრძელება „მადაგასკარი 3“.
რესურსები ინტერნეტში
სქოლიო
ფილმები ანბანის მიხედვით
2008 წლის ფილმები
ინგლისურენოვანი ფილმები
Paramount Pictures-ის ფილმები
თერო

თერო — მრავალწლოვანი ბალახოვანი მცენარე პარკოსანთა ოჯახისა. აქვს 25-100 სმ-მდე სიმაღლის კარგად შეფოთლილი ღერო, მეწამული წითლი სურნელოვანი ყვავილები.
გავრცელებულია ჩრდილოეთ და შუა ევროპაში, მცირე აზიაში, ხმელთაშუაზღვისპირეთსა, შუა აზიაში, ციმბირსა და კავკასიაში. საქართველოში თითქმის ყველგანაა. იზრდება მდელოებზე, ბუჩქნარებში, მდინარეთა ტერასებზე, ნათესებში და რუდერალურ ადგილებზე დაბლობიდან მთის შუა სარტყლამდე.
საქონლის კარგი საკვებია. ნორჩ ფოთლებს ზოგან სალათად იყენებენ. თაფლოვანია. ხმარობენ ხალხურ მედიცინაში.
ლიტერატურა
პარკოსნები
ეთნონიმიკა

ეთნონიმიკა, ლექსიკოლოგიის, კერძოდ, ონომასტიკის დარგი, რომელიც შეისწავლის ეთნონიმებს ანუ ხალხების, ტომების საკუთარ სახელებს. ეთნონიმიკა განარჩევს სახელებს, რომელსაც ირქმევენ ხალხები და იმ სახელებს, რომელსაც არქმევენ მათ სხვა ხალხები თუ ტომები; მაგ., ეთნონიმი „ქართველი“ თვითწოდებაა, ამავე ხალხის გარეწოდებებია „გეორგიერ“ (გერმანული ენა|გერმ.), „ვრაც“ (სომხური ენა|სომხ.) და სხვ. ნიშანდობლივია, რომ ხშირად თვითწოდებათა ამოსავალი მნიშვნელობაა „ხალხი“, „ადამიანი“, „კაცი“; მაგ., lak (< lag - „ადამიანი“ - ლეკი), Deutscher (ძვ. გერმ. diot „ხალხი“ - გერმანელი) და ა.შ.
ეთნონიმიკა არკვევს ეთნონიმის მიმართებას ტოპონიმებთან: 1. ეთნონიმისაგანაა მიღებული ქვეყნის, მხარის სახელი (ოს-ი - ოს-ეთ-ი), 2 ქვეყნის, მხარის სახელისაგან - ეთნონიმი (აჭარა - აჭარ-ელ-ი), 3. ორივე მიღებულია ერთი ძირისაგან სხვადასხვა მაწარმოებლით (იმერ-ეთ-ი - იმერ-ელ-ი). ეთნონიმიკა არკვევს, თუ რომელი ხალხი ცხოვრობდა ამა თუ იმ ტერიტორიაზე, ვის აღნიშნავდა ესა თუ ის ეთნონიმი სხვადასხვა პერიოდში (მაგ., - ბულგარელები: ადრე - თურქული მოდგმის ხალხი, ახლა - სლავური მოდგმის ხალხი), რა სახელები ერქვა სხვადასხვა დროს ერთსა და იმავე ხალხს (მაგ., ძვ. სახელი - იურაკები, ახლა - ნენები).
ლიტერატურა
ლექსიკოლოგია
ონომასტიკა
ნიკო ბაგრატიონი

ნიკო ბაგრატიონი
ნიკო გიორგის ძე ბაგრატიონი, ნიკო ბური (დ. 1868, მუხრანი — გ. 1933, თბილისი) — ინგლისელებისა და ბურების ომის (1899-1902) აქტიური მონაწილე.
წარმოშობით ეკუთვნოდა ქართლის ბაგრატიონთა მუხრანბატონების შტოს. 1899 პეტერბურგს გაემგზავრა, იქიდან — პარიზში, შემდეგ მარსელზე გავლით ალექსანდრიაში (ეგვიპტე) ჩავიდა. იმ ხანებში დაიწყო ინგლის-ბურების ომი. ბაგრატიონი, როგორც მოხალისე, ტრანსვაალში გაემგზავრა და ინგლისელების წინააღმდეგ იბრძოდა. იგი ახლოს გაეცნო ტრანსვაალის პრეზიდენტს პაულუს კრიუგერს, გამოჩენილ სარდლებს პეტრუს ჟუბერსა და ლუის ბოტას. ბურების დამარცხების შემდეგ ბაგრატიონი მონაწილეობდა პარტიზანულ მოძრაობაში. ერთ-ერთი ბრძოლის დროს ინგლისელებმა დაატყვევეს და დახვრეტა მიუსაჯეს, მაგრამ, როგორც საქართველოს სამეფო გვარის შთამომავალს, დახვრეტა შეუცვალეს წმ. ელენეს კუნძულზე გადასახლებით, საიდანაც იგი ჯერ საფრანგეთში, შემდეგ კი სამშობლოში დაბრუნდა. ბაგრატიონმა დაწერა მოგონებების წიგნი "ბურებთან". პირველ ნაწილში აღწერა თავისი ოჯახის თავგადასავალი, XIX საუკუნის II ნახევარში საქართველოს ყოფის ცალკეული სურათები, მეორე, უფრო ვრცელი ნაწილი მიუძღვნა ტრანსვაალის ომს და თავის მონაწილეობას ამ ომში.
საინტერესო ამბები
მცხეთის მუნიციპალიტეტის სოფელ მუხრანის №1 საჯარო სკოლას ნიკო ბაგრატიონის (ნიკო ბურის) სახელი მიენიჭა, სადაც მისი ცხოვრების ამსახველი კუთხე გაიხსნება. სკოლის შენობაზე სამხრეთაფრიკელი ფერმერების ინიციატივითა და მხარდაჭერით,მემორიალური დაფაც გაიხსნება.
ლიტერატურა
რესურსები ინტერნეტში
ნიკო ბური — ქართველები უცხოეთში
ნიკო ბაგრატიონი — ბურების თავისუფლებისათვის მებრძოლი — Georoyal
მწერალი იგორ ობოლენსკი თავად ნიკოლოზ ბაგრატიონ-მუხრანელის ისტორიას გვიამბობს.
ნიკო ბაგრატიონი (ბური) – ბურებთან
რატომ არ დახვრიტეს ინგლისელებმა ნიკო ბაგრატიონი.
ნიკო ბაგრატიონი (ბური) – მებრძოლი უფლისწული საქართველოდან
სქოლიო
დაბადებული 1868
გარდაცვლილი 1933
მუხრანელების თავადური შტო
ფისთიქლი

ფისთიქლი — სოფელი აზერბაიჯანში, შაქი-ზაქათალის რეგიონის კახის რაიონში. მოსახლეობის რაოდენობა — 262 კაცი.
რესურსები ინტერნეტში
კახის რაიონის სოფლები
Brezovica, Kosovo

Brezovica, Kosovo
Brezovica is a settlement in the Štrpce municipality in Kosovo, known for its Brezovica ski resort. According to the 2011 Census, Brezovica's total population is 68.
Brezovica is one of the most visited winter tourist destinations in Kosovo. The ski resort area is ideally situated on the north and northwest-facing slopes of the Šar National Park. The ridge line spans 39,000 hectares of high alpine mountain terrain and forests, with a highly diverse and abundant flora and fauna. Located within 90 minutes of two international airports, the Brezovica resort area represents one of the last remaining under-developed ski resort areas in Southeast Europe.
Geography
It is situated in the northeastern part of the Šar Mountains, and in the drainage basin of the Lepenac river. The Brezovica ski resort is situated between 900 m and 2,500 m above sea level, about 14 km south of the village. There is a combination of mild valley climate in the lower parts and Alpine climate in the higher regions.
History
In Medieval Serbia, the župa (province) of Sirinić (first mentioned in a charter of the 13th century, the second time in 1331, in a charter of Emperor Stephen Dušan) existed, covering the whole of modern Štrpce municipality, having the cities of Gradište (in Brezovica) and Zidinac (in Gotovuša). Several remains of Byzantine forts exist in the region.
At the top of the Čajlije hill, above the mouth of the Piljevac creek of the Lepenac river, there exists the remains of the Gradište fort, which has two layers, the first from the 6th century, and the second from the 13th century. The fort is in ruins, of which a donjon tower, and outlines of other buildings, can be identified. The entrance to the city, at the north, was protected by a tower. From that tower, a rampart continued, with another tower, from where a defensive wall stretched to the foot of the hill, towards the Lepenac.
On 28 June 1944, during World War II, Bulgarian soldiers executed 46 locals (of whom 12 were children) at Rakanovac, in Brezovica, after the death of one of their soldiers.
Demographics
References
External links
viewkosova.com Brezovica
Official site of the Brezovica Ski Center
Brezovica.biz
Kosovo Ski Holiday, 2016 NYTimes feature
Serbian enclaves in Kosovo
Ski areas and resorts in Kosovo
Šar Mountains
Villages in Štrpce
სიმონ ქობულაშვილი

სიმონ ქობულაშვილი
სიმონ იოანეს ძე ქობულაშვილი (დ. 1765 — გ. ივნისი, 1807, პერმი) – თავადი, ქართველი პოლიტიკური მოღვაწე.
ქართლ-კახეთის სამეფო კარზე მდივნად მსახურობდა. რუსეთის იმპერიის მიერ ქართლ-კახეთის ანექსიის (1801) შემდეგ ახალ რეჟიმს ოპოზიციაში ედგა. 1802 წელს შეადგინა კახეთის თავადთა პეტიცია (მუჯალამა) იმპერატორ ალექსანდრე I-ის სახელზე. მონაწილეობდა მთიულეთის 1804 წლის აჯანყებაში. დაატყვევეს და 1807 წლის მარტში გადაასახლეს პერმში, სადაც მალევე გარდაიცვალა.
ლიტერატურა
მასალები XIX საუკუნის პირველი ნახევრის ქართული საზოგადოებრიობის ისტორიისათვის / მ. ბერძნიშვილი ; რედ.: მამისა ბერძნიშვილი ; საქართველოს სსრ მეცნიერებათა აკადემია, ივ.ჯავახიშვილის სახ. ისტორიის, არქეოლოგიისა და ეთნოგრაფიის ინსტიტუტი. ნაწ. II : მასალები ბიოგრაფიული ლექსიკონისათვის (ა-ე). თბილისი : მეცნიერება , 1980 – გვ. 205.
დაბადებული 1765
გარდაცვლილი 1807
ქართველი თავადები
ქართველი პოლიტიკოსები
სიმონ
აბოწმინდის ეკლესია

აბოწმინდის ეკლესია — არქიტექტურის ძეგლი, საკულტო ნაგებობა ქურთის მუნიციპალიტეტის სოფელ ზემო აჩაბეთის დასავლეთით 1 კმ-ზე. აგებულია განვითარებულ შუა საუკუნეებში.
პერანგშემოცლილი ეკლესიიდან შემორჩენილია დასავლეთი კედელი, ჩრდილო-დასავლეთი და სამხრეთ-დასავლეთი კუთხე, აბსიდის ჩრდილო ნაწილი და სამხრეთი კედლის მხოლოდ ქვები.
აბსიდს ნახევარწრიული ფორმა ჰქონდა. ჩრდილო-დასავლეთ და სამხრეთ დასავლეთ კუთხეებში პილასტრების ნაწილი იკითხება.
დასავლეთ კედლის ცენტრში გაჭრილია გარედან არქიტრავული, შიგნიდან კი თაღოვანი შესასვლელი. თაღი გადაყვანილია სოლისებრი ფორმის ქვებით.
ეკლესიის ირგვლივ და ინტერიერში მიწის დონე ძლიერ აწეულია. ტერიტორია სავსეა ჩამონაშალი ქვით.
ლიტერატურა
შიდა ქართლი, პატარა და დიდი ლიახვის ხეობების არქიტექტურული მემკვიდრეობა, ტ. I, თბ., 2002, გვ. 81-82
ქურთის მუნიციპალიტეტის ტაძრები
აფაგ შიხლი

აფაგ შიხლი (დ. 25 ივნისი, 1969, ბაქო, აზერბაიჯანის სსრ, სსრკ) — აზერბაიჯანელი ექიმი, მწერალი, პუბლიცისტი, თარჯიმანი, საერთაშორისო მწერლებისა და პუბლიცისტების ასოციაციის, ევროაზიის მწერალთა გაერთიანების, რუსეთისა და აზერბაიჯანის მწერალთა გაერთიანების წევრი, რუსეთის პოეზიის აკადემიის და აზერბაიჯანის ჟურნალისტების გაერთიანების წევრი. 2015 წლის იანვრიდან აზერბაიჯანის მწერალთა გაერთიანების მოსკოვის ბიუროს ხელმძღვანელია.
ცხოვრება
აფაგ შიხლი დაიბადა 1969 წლის 25 იანვარს, აზერბაიჯანის სსრ-ის დედაქალაქ ბაქოში, მეცნიერთა ოჯახში. წარმოშობით არის ყაზახის რაიონის სოფელ იქინჯი-შიხლიდან, შიხლინსკების საგვარეულოდან. 1984 წელს, 15 წლის ასაკში დაამთავრა №12 საშუალო სქოლა ოქროს მედალზე, შემდეგ კი ჩააბარა ნერიმანოვის სახელობის აზერბაიჯანის სამედიცინო უნივერსიტეტის მეორე პროფილაქტიკის ფაკულტეტზე. 1990 წელს მეორე პროფილაქტიკის ფაკულტეტის წარჩინებით დაამთავრა და 2000 წლამდე 15 ნომრიანი TSH-ის მეხუთე განყოფილებაში ექიმ-თერაპევტათ მუშაობდა.
დღეისათვის რუსეთში, ქალაქ მოსკოვში ცხოვრობს.
2011 წლიდან საერთაშორისო მწერლებისა და პუბლიცისტების ასოციაციის, 2012 წლიდან ევრაზიის მწერალთა გაერთიანების, რუსეთის მწერალთა გაერთიანების და რუსეთის პოეზიის აკადემიის, 2013 წლიდან აზერბაიჯანის ჟურნალისტთა გაერთიანების წევრია.
ბიბლიოგრაფია
Qəlbimin dedikləri. Bakı: Araz, 2003. Redaktor: Mehdi Şixlinski.
Sevərsənmi. Bakı: Xəzər universiteti nəşriyyatı, 2005. Redaktor: Knyaz Aslan.
Məndən uzaqda. Bakı: Xəzər universiteti nəşriyyatı, 2008. Redaktor: Knyaz Aslan.
Səni düşünürəm. Bakı: Adiloğlu, 2011. Redaktor: Elman Tovuz.
Ömrümün beşinci fəsli. Bakı. 2013. Redaktor: Professor Məmməd İsmayıl.
Dostlarım, bana da bahar gönderin! Türkiyə. 2013.(Türkiyə türkcəsi). Uyğunlaşdıran və redaktor: İmdat Avşar.
Yeddidən biri. Bədii tərcümələr. Saratov. 2014. Redaktor: Professor Məmməd İsmayıl və şair Elman Tovuz.
Bədii tərcümələr. Bakı. 2014.
Sənə demədiklərim. Bakı. 2015.
სქოლიო
აზერბაიჯანელი მწერლები
ჯიგმე სინგე ვანგჩუკი

ჯიგმე სინგე ვანგჩუკი (დ. 11 ნოემბერი, 1955) — ბჰუტანის ყოფილი მეფე. ის იყო მეოთხე დრუკ გიალპო (დრუკის მეფე), მეფობდა 1972 წლიდან 2006 წლამდე. მის სახელს უკავშირდება ბჰუტანის ბევრი თანამედროვე რეფორმა.
საპატიო ჯილდოები
: ხალიფას ორდენი, I-კლასი (1990)
: ქრიზანთემის ორდენის საყელო (1987)
: დიდი მუბარაქის ორდენის საყელო (1990)
: ოჯასვი რაიანიას ორდენის კავალერი (1988)
: სერაფიმის ორდენის რაინდი (1994)
იხილეთ აგრეთვე
ვანგჩუკების დინასტია
რესურსები ინტერნეტში
The Royal Family of Bhutan
Time Magazine's 100 People Who Shape Our World 2006: King Jigme Singye Wangchuk
A Tribute to His Majesty King Jigme Singye Wangchuk
ბჰუტანის მეფეები
დაბადებული 11 ნოემბერი
დაბადებული 1955
ტახტიდან გადამდგარი მონარქები
Lasioglossum israelense

Lasioglossum israelense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1974 წელს.
იხილეთ აგრეთვე
Lasioglossum-ის სახეობების სია
სქოლიო
israelense
დომინიკელთა რესპუბლიკა 1980 წლის ზაფხულის ოლიმპიურ თამაშებზე

დომინიკელთა რესპუბლიკა 1980 წლის ზაფხულის ოლიმპიურ თამაშებზე
დომინიკელთა რესპუბლიკამ ზაფხულის ოლიმპიურ თამაშებზე მეხუთედ იასპარეზა 1980 წელს, სსრკ-ის დედაქალაქ მოსკოვში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1980 წლის ზაფხულის ოლიმპიურ თამაშებზე
დომინიკელთა რესპუბლიკა ზაფხულის ოლიმპიურ თამაშებზე
ჩრდილოეთ ამერიკის ქვეყნები ზაფხულის ოლიმპიურ თამაშებზე
Papyrius nitidus

Papyrius nitidus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Papyrius-ს გვარიდან. მიეკუთვნება Dolichoderinae-ს ქვეოჯახს..
სქოლიო
ჭიანჭველები
კონდოლის მთავარანგელოზის ეკლესია

კონდოლის მთავარანგელოზის ეკლესია — არქიტექტურული ძეგლი, მდებარეობს სოფელ კონდოლის ჩრდილოეთით, ვენახებში. თარიღდება გვიანდელი შუა საუკუნეებით.
ეკლესია დარბაზულია (6,2 x 4,7 მ). ნაგებია რიყის ქვით და კვადრატული აგურით. დაზიანებულია: მონგრეულია ოთხივე კუთხის ზედა ნაწილი, ჩამოშლილია სახურავის საფარი და ლავგარდანი. შენობოვა დაახლოებით 0,7 მეტრით მიწაშია ჩამჯდარი.
შესასვლელი დასავლეთიდანაა, იგი აგურითაა გამოყვანილი. შემორჩენილია ორივე წირთხლი და თაღის ჩრდილოეთ ქუსლი. აღმოსავლეთით ნახევარწრიული აფსიდია, რომლის ცენტრშიც შეისრული სარკმელია გაჭრილი, ერთი სწორკუთხა სარკმელი დასავლეთ კედელშია, შესასვლელის ზემოთ. აფსიდში, სარკმლის სამხრეთით და ჩრდილოეთით, თითო, სწორკუთხა ნიშაა, ხოლო ქვემოთ კედელზე, აგურით ნაშენი ოთხწახნაგა ტრაპეზია მიყრდნობილი. დარბაზი გადახურულია ნახევარ წრიული კამარით, რომელიც, ალაგ-ალაგ, ჩამონგრეულია, იატაკზე კვადრატული აგურია დაგებული.
ეკლესიის ფასადებიდან, მთელ სიმაღლეზე, მხოლოდ დასავლეთ ფასადებიღაა შემორჩენილი. ფასადის ქვედა ნახევარი რიყის ქვისაა და შებათქაშებულია მოყვითალო ფერის კირის წმინდა ხსნარით, რომლიტაც ქვებს შორის დარჩენილი არეებია ამოვსებული, ფასადის ზედა ნახევარი კი ფრონტონიანად მთლიანად აგურისაა, რომელშიც ვერტიკალურად დაყენებული ორ-ორი აგურის თანაბარზომიერი განლაგებით, კვადრული წყობის იმიტაციაა შექმნილი. ამ არეშია მოქცეული სარკმელი. სარკმლის თავზე ჩასმულია ფირუზისფრად მოჭიქული შორენკეცი, რომლის ზემოთ, აგურის წყობის შეღმავებით, გამოყვანილია მცირე, ტოლმკლავა ჯვრის გამოსახულება. ფასადი დასრულებული იყო აგურის, ორსაფეხურიანი ლავგარდნით, რომლის მცირე ნაწილი ფრონტონის წვერს შემორჩა. შემორჩენილია ასევე, სახურავის კეხის დასავლეთ კიდეში დადგმული სამრეკლოს აგურითნაწყობი, მრგვალი საფუძველი.
ლიტერატურა
თელავის მუნიციპალიტეტის ტაძრები
ტიტირიბი

ტიტირიბი — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 1.748 მეტრზე. 2005 წლის მონაცემებით, მოსახლეობა 13 324 ადამიანს შეადგენდა. ფართობი 142 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
ანტიოკიის დეპარტამენტის მუნიციპალიტეტები და ქალაქები
ბულერბიელი ბავშვები

ბულერბიელი ბავშვები— შვედი მწერლის, ასტრიდ ლინდგრენის, წიგნი, რომელშიც მოთხრობილია პატარა სოფელ ბიულერბიუელში მცხოვრები ბავშვების ყოველდღიურობა.
სიუჟეტი
შვედეთის პატარა სოფელ ბულერბიში სულ სამი სახლი დგას: ერთში 7 წლის ლიზა ცხოვრობს თავის უფროს ძმებთან, ლასესა და ბოსესთან ერთად, მეორე სახლში ორი გოგონა – ბრიტა და ანა, მესამეში კი – ბიჭუნა ულე. ეს ბავშვები მეგობრები არიან – სულ ერთად თამაშობენ, სკოლაში დადიან, მშობლებს ეხმარებიან. ბავშვები თავად იგონებენ უამრავ მხიარულ თამაშსა და გასართობს და ამ თავგადასავლების მთავარი პერსონაჟებიც თავადვე არიან.
ქართული გამოცემა
წიგნი ქართულ ენაზე ჯენეტ ბაჯელიძემ თარგმნა.
იხილეთ აგრეთვე
ბულერბის სინდრომი
სქოლიო
ასტრიდ ლინდგრენის ნაწარმოებები
1947 წლის წიგნები
Taco Bell

Taco Bell — ამერიკული სწრაფი კვების რესტორნების ქსელი. დაფუძნებული იქნა 1962 წლის 21 მარტს, ირვინში, კალიფორნიაში. რესტორანი გვთავაზობს მექსიკურ სამზარეულოს, ესენია: ტაკო, ბურიტო, კესიდილია, ნაჩო და სხვანი. 2018 წლის მონაცემებით ქსელის 7072 რესტორანს 2 მილიარდზე მეტი ვიზიტორი ჰყავს. რესტორნის წლიურმა მოგებამ 2015 წელს 1,988 მილიარდი შეადგინა.
ისტორია
Taco Bell დაფუძნებული იქნა 1958 წელს, გლენ ბელის მიერ, რომელმაც თავდაპირველად გახსნა ჰოთ დოგების დახლი. 1967 წელს გაიხსნა Taco Bell-ის რიგით მეასე რესტორანი, ქალაქ ანაჰეიმში. 1978 წელს „PepsiCo.“-მ შეიძინა ქსელი დამფუძნებელი გლენ ბელისაგან. ქსელის ოფისი მდებარეობს ირვინში, კალიფორნიაში.
აშშ-ს მიღმა
აზია
ჩინეთი
2003 წელს ქსელმა გახსნა რესტორანი შანხაიში, სახელწოდებით „Taco Bell Grande“. ჩინეთში 2008 წლამდე ქსელის 4 რესტორანი ფუნქციონირებდა. 2008 წელს რესტორნები დაიხურა, მაგრამ 2015 წელს ფრენჩაიზი კვლავ დაუბრუნდა ჩინურ ბაზარს, 2017 წელს გაიხსნა პირველი რესტორანი კოლომბოში, შრი-ლანკაში.
ინდოეთი
ინდოეთში პირველი რესტორანი გაიხსნას მანტრის მოედანზე, ბანგალორში, 2010 წელს. „Yum! Brands“ გეგმავს გახსნას 600 რესტორანი ინდოეთში და ამით შექმნას 20 000 სამუშაო ადგილი.
მალაიზია
„Taco Bell“ გეგმავს გახსნას პირველი რესტორანი მალაიზიაში 2020 წელს.
იაპონია
1980-იან წლებში იაპონიაში მათ გახსნენს ორი მაღაზია, მაგრამ მალევე მოხდა მათი დახურვა. 2015 წელს კომპანია დაუბრუნდა იაპონურ ბაზარს და გახსნა რესტორანი ტოკიოში.
ფილიპინები
პირველი რესტორანი ფილიპინებში 2004 წლის 30 ოქტომბერს.
სინგაპური
წლების მანძილზე რესტორანი მუშაობდა სინგაპურში, ძირითადად „KFC“-თან ერთად. 2008 წელს რესტორანი მოულედნელად დაიხურა და გამოვიდა ქვეყნიდან.
სამხრეთ კორეა
სამხრეთ კორეაში არის მხოლოდ ორი რესტორანი სეულის ორ რაიონში, იტაევონსა და ჰონგდაეში.
ევროპა
ქსელი ფუნქციონირებს 10 ევროპულ სახელმწიფოში, ესენია: კვიპროსი, ფინეთი, საბერძნეთი, ისლანდია, ნიდერლანდები, პოლონეთი, რუმინეთი, რუსეთი, ესპანეთი და გაერთიანებული სამეფო.
ახლო აღმოსავლეთი
2008 წელს რესტორანი გაიხსნა არაბთა გაერთიანებულ საამიროებში. 2012 წლის თებერვალში ქვეყანაში არსებული 4-ივე რესტორანი დაიხურა. რესტორანი ფუნქციონირებს ქუვეითში.
რესურსები ინტერნეტში
ოფიციალური საიტი
სქოლიო
აშშ-ის კომპანიები
სწრაფი კვება
ტრანსნაციონალური კომპანიები
ანჟე

ანჟე — ქალაქი დასავლეთ საფრანგეთში. მდებარეობს ლუარის რეგიონის, მენი და ლუარის დეპარტამენტში. 2006 წლის მონაცემებით ქალაქის მოსახლეობა შეადგენს 157 000 ადამიანს, საფრანგეთის ქალაქებს შორის მოსახლეობის მიხედვით მას მეჩვიდმეტე ადგილი უკავია. საშუალო სიმჭიდროვე კმ²-ზე შეადგენს 3677 ადამიანს. ქალაქის ფართობია 42,70 კმ². ვრცელდება ზღვის დონიდან 12–64 მ სიმაღლეზე. დასახლებული პუნქტიდან 300 კილომეტრში მდებარეობს ქვეყნის დედაქალაქი პარიზი, ხოლო 90 კილომეტრში მდებარეობს რაიონის ადმინისტრაციული ცენტრი ნანტი. ქალაქის ყველაზე თბილი თვეებია ივლისი და აგვისტო, ხოლო ყველაზე ცივი — იანვარი და თებერვალი.
ამ ადგილებში აღმოჩენილია ადამიანის უძველესი ნასახლარები და სანადირო იარაღები. აღმოჩენილი მასალები თარიღდება ჩვენი წელთაღრიცხვით 400 000 წლით (ქვედა პალეოლითი). აქ უძველესი დროიდან სახლობდნენ გალები მოგვიანებით ეს ტერიტორიები შევიდა რომის იმპერიის შემადგენლობაში. დაახლოებით 845 წელს აქ ილაშქრეს ვიკინგებმა.
ქალაქის ტერიტორიაზე მდებარეობს ანჟეს სასახლე, რომელიც აიგო IX - XIII საუკუნეებში.
დაძმობილებული ქალაქები
ჰაარლემი, ნიდერლანდები, 1964 წლიდან
ოსნაბრიუკი, გერმანია, 1964 წლიდან
ბამაკო, მალი, 1974 წლიდან
პიზა, იტალია, 1982 წლიდან
უიგანი, დიდი ბრიტანეთი, 1988 წლიდან
სედერტელიე, შვედეთი, 1998 წლიდან
სევილია, ესპანეთი, 2000 წლიდან
იანტაი, ჩინეთი, 2006 წლიდან
რესურსები ინტერნეტში
ოფიციალური საიტი
Angers Info
Université d'Angers
ESSCA
Angers Airport
Angers SCO Officiel Website
The official website of Angers Tourist Information Centre
სქოლიო
საფრანგეთის ქალაქები
კუპიანსკი

კუპიანსკი — ქალაქი უკრაინაში. მდებარეობს ხარკივის ოლქში. 2013 წელს ქალაქის მოსახლეობა 29595 კაცს შეადგენდა.
სქოლიო
ხარკივის ოლქის ქალაქები
The Treasure (novel)

The Treasure (novel)
The Treasure is a 1904 novel by the Swedish writer Selma Lagerlöf. Its original Swedish title is Herr Arnes penningar, which means "Mr. Arne's money". It has also been published in English as Herr Arne's Hoard. Set in Bohuslän in the 16th century, it tells the story of a group of Scottish mercenaries who escape from prison; they go on to murder a family to steal a treasure chest, after which one of them falls in love with the family's sole survivor.
Adaptations
The novel has been adapted for film three times: by Mauritz Stiller in 1919 as Sir Arne's Treasure, by Gustaf Molander in 1954 as Herr Arnes penningar, and as Poklad pana Arna in a 1967 Czechoslovak animated short film by Václav Bedřich.
See also
1904 in literature
Swedish literature
References
External links
1904 Swedish novels
Swedish novels adapted into films
Novels set in the 16th century
Novels by Selma Lagerlöf
Albert Bonniers Förlag books
Swedish-language novels
კელასური (ახალსოფლის თემი)

კელასური (ახალსოფლის თემი)
კელასური – სოფელი საქართველოში, აფხაზეთის ავტონომიური რესპუბლიკის სოხუმის მუნიციპალიტეტში (ახალსოფლის თემი), მდინარე კელასურის მარჯვენა ნაპირზე. ზღვის დონიდან 22 მ, სოხუმიდან 5 კმ. 2008 წლიდან ოკუპირებულია რუსეთის ფედერაციის მიერ
ლიტერატურა
სქოლიო
ახალსოფლის თემის სოფლები (სოხუმის მუნიციპალიტეტი)
სალიამი

სალიამი (ძეხვი) — იტალიური სანელებლიანი ძეხვი. ჩვეულებრივ მისი კანი ობის (penicillium) თხელი ფენითაა დაფარული. გამოიყენება საუზმედ და ბუტერბროდების დასამზადებლად. სალიამი გარკვეული სახეობის პიცების, სალათებისა და სხვა კერძების განუყოფელი ინგრედიენტია.
რესურსები ინტერნეტში
ნეაპოლიტანური სალიამი
ძეხვები
იტალიური სამზარეულო
მანდრაგორი

მანდრაგორი (Mandragora) — მცენარეთა გვარი ძაღლყურძენასებრთა ოჯახისა. მრავალწლოვანი უღერო ან მოკლეღეროიანი ბალახია.
აქვს დიდი (80 სმ სიგრძის და 60 სმ სიგანის) ფოთლები, მომწვანო-თეთრი, ცისფერი ან იისფერი ყვავილები და დიდი ნარინჯისფერი ან ყვითელი კენრა ნაყოფი. მისი მსხვილი სწორი ფესვები ზოგჯერ ადამიანის სხეულს ემსგავსება (ძველად ალბათ ამიტომ მიაწერდნენ ხოლმე მანდრაგორს მაგიურ ძალას და მასთან ბევრი ლეგენდაც იყო დაკავშირებული).
გვარში 5-6 სახეობაა, რომელიც გავრცელებულია ხმელთაშუაზღვისპირეთში, წინა და შუა აზიაში, ჰიმალაის მთებში. ზოგი მანდრაგორის ფესვი, ნაყოფი და თესლი შეიცავს ალკალოიდ ჰიოსციამინს, სკოპოლამინს და სხვას. ზოგჯერ ტკივილგამაყუჩებელ საშუალებად იყენებენ.
ლიტერატურა
ძაღლყურძენასებრნი
აბგა

აბგა — პატარა ნივთების ჩასალაგებელი, მხარიღლივ გადასაკიდი ჩანთა (შალის, აბრეშუმის, ტილოს ან ტყავის). აბგით დაჰქონდათ ხელნაწერი წიგნები და გრაგნილები, საგზალი, ხელსაქმე და სხვა. დასტაქრები აბგაში აწყობდნენ სამკურნალო იარაღებსა და წამლებს. „აბგის წამლებს“ წვრილი ვაჭრებიც დაატარებდნენ სოფლებში გასაყიდად.
ლიტერატურა
გ. ჯალაბაძე, „დასურათებული ლექსიკონი“, 2008.
ქართული მატერიალური კულტურის ეთნოგრაფიული ლექსიკონი
ჩანთები